BSC-LT/ACAData huggingface dataset:
[ca] La figura del president ucraïnès Volodímir Zelenski ha aconseguit una notable repercussió internacional arran de l'esclat de la guerra entre Rússia i Ucraïna el febrer del 2022. Un dels factors que ho ha propiciat ha estat la gestió efectiva de la seva imatge a Instagram. Per això, aquest treball aprofundeix en l'estratègia comunicativa de Zelenski en aquesta plataforma a través de l'anàlisi dels seus vídeos durant el primer mes del conflicte. La mostra la formen 142 vídeos publicats al seu perfil personal i se'n revisa el format, l'impacte i el nivell d'espectacularització. El president d'Ucraïna utilitza el vídeo de manera preferent i difon dos tipus de formats: discursos professionalitzats per reforçar la imatge d'home d'estat i testimonis (autofotos —selfies—) per mostrar-se proper al poble, que generen interès en l'audiència. S'observen trets d'espectacularització política en la gestió estratègica de l'espontaneïtat o l'elevada personalització del líder.

[en] The figure of the Ukrainian president Volodymyr Zelensky has had a major international impact as a result of the outbreak of the war between Russia and Ukraine in February 2022. One of the factors that has led to this has been the effective management of his image on Instagram. For this reason, this study takes a closer look at Zelensky's communication strategy on that platform through an analysis of his videos during the first month of the conflict. The sample is made up of 142 videos published on his personal profile, and a review is made of their format, impact and level of spectacularization. The President of Ukraine preferentially uses video and broadcasts in two types of formats: professionalized speeches to reinforce his image as a statesman and testimonials (selfies) to show that he is close to the people. Both of them generate interest in the audience. Features of political spectacularization are observed in the strategic management of spontaneity and in the high level of personalization of the leader.
[ca] El procés d'ensenyament-aprenentatge de la música a l'educació primària és molt important per al desenvolupament complet de l'alumnat, ja que és una assignatura transversal amb la que es poden treballar conceptes relacionats amb altres àrees com les matemàtiques, les llengües o la història. La música és un art però també és un llenguatge i una manera d'expressió que els xiquets coneixen en major o menor mesura. És per això que és important conèixer el seu llenguatge, els elements que la conformen i com la percebem. El so el podem classificar segons quatre característiques: l'altura, la duració, la intensitat i el timbre; en aquest cas ens basarem en les dues primeres per a ensenyar el llenguatge musical. Aquest treball de fi de grau pretén aconseguir una sèrie d'activitats que es poden aplicar a l'aula de primària, pensades per a quart curs, amb una metodologia basada en el joc, la ludificació, amb la qual es motiva a l'alumnat amb jocs del seu voltant alhora que aprenen els aspectes més importants del llenguatge musical com l'altura i la duració de les notes. També en els annexos del treball s'aporten els materials didàctics que s'han emprat en l'experimentació d'aquestes sessions.

[en] The teaching-learning process of music in primary education is very important for the complete development of students, since it is a transversal subject with which concepts related to other areas such as mathematics, languages or history can be worked on. Music is an art but it is also a language and a way of expression that children know to a greater or lesser extent. That is why it is important to know its language, the elements that make it up and how we perceive it. Sound can be classified according to four characteristics: height, duration, intensity and timbre; in this case we will use the first two to teach musical language. This end-of-degree project aims to achieve a series of activities that can be applied in the primary classroom, designed for the fourth grade, with a methodology based on games, gamification, with which students are motivated with games around them at the same time they learn the most important aspects of musical language such as the height and duration of the notes. Also, in the annexes of the work, the didactic materials that have been used in the experimentation of these sessions are provided.
[ca] Entre finals de 1233 i els inicis de 1234 el Castell Vell de Castelló de la Plana passà de ser una fortalesa andalusina, a entrar dintre de la nova realitat feudal que caracteritzava els nous conqueridors cristians. Un dels elements de la cultura material que permeten aproximar-nos a aquesta nova realitat històrica amb metodologia arqueològica és la ceràmica de cuina de pasta grisa. Es tracta d'un element moble que acompanya els nous pobladors i que ha estat objecte d'anàlisi per la nostra part. Es presenten els resultats de l'estudi tecno-tipològic de les col·leccions de ceràmica de pasta gris aparegudes en excavació arqueològica. Els resultats obtinguts podrien arribar a lligar part d'aquestes produccions a la zona del Rosselló, espai que pertanyia a la Corona d'Aragó en el moment de la conquesta del territori castellonenc i del que prové el que serà el primer senyor feudal del Castell Vell.

[en] Between 1233 and 1234, the Andalusian fortress of el Castell Vell (Castelló de la Plana) was inserted into the new feudal world generated after the Christian conquest. From an archaeological point of view, grey cooking ware becomes a key element of the material culture, which allows an approximation to this new reality as a kind of vessel that followed the new settlers. This paper will focus on the technical and typological study of a set of cooking ware individuals recovered from the archaeological excavations. The results could link some of these productions to el Rosselló, an area belonging to the Aragon Crown, and where the first feudal lord of el Castell vell came from.
[ca] Mossén Antoni Maria Alcover (1862–1932) fou l'artífex del Diccionari catalàvalencià- balear, comesa per a la qual inicià una sèrie d'eixides arreu del domini lingüístic català. El 22 d'abril de 1901, en el marc del segon viatge pel País Valencià, el canonge visità Borriana. El present article comenta i reproduïx la crònica del seu pas pel nostre poble, publicada en el Diario de Mallorca el 14 de maig de 1901. Mossén Alcover dedica bona part de la crònica a descriure l'església parroquial, en què opina sobre els elements i estils arquitectònics del temple. L'estudi filològic sobre la parla dels borrianencs es basa en una conversa amb dos ancianes. L'excursió a Borriana fou una visita d'exploració i, en establir col·laboradors i corresponsals en altres pobles, ja no li calgué tornar-hi mai més.

[en] Mossén Antoni Maria Alcover (1862- 1932) was the author of the Catalan-Valencian- Balearic dictionary, for the task of which he started a series of trips throughout the Catalan linguistic domain. On 22nd April 1901, during his second visit to the Valencian Country, the canon visited Borriana. The present article comments on and reports the chronicle of his stay in our town, which was published in the Diario de Mallorca on 14th May 1901. Mossén Alcover devotes a great part of his chronicle to the description of the parish church, giving his opinions on the architectural elements and style of the temple. The philological study on Borriana's speech is based on a conversation with two elderly women. The trip to Borriana was an exploratory visit and, once he determined the collaborators and reporters in other towns, he did not have the need to come back anymore.
[ca] El present escrit pretén donar una proposta de programació didàctica de trompa un poc diferent, basada en les metodologies tradicionals de l'educació musical del S.XX, adaptades al model de les escoles de música de grau elemental, i comptant amb l'opinió de alguns professors de conservatoris. Es busca també el gust estètic de la trompa a espanya, a través d'una reflexió sobre les escoles tradicionals europees de la trompa. La tipologia del treball es la creació de materials didàctics de millora en la perspectiva de l'educació en un instrument com és la trompa

[en] The present document aims to provide a proposal for a different teaching programming, based on the traditional methodologies of the music education of the 20TH century, adapted to the model of elementary-level music schools, and counting on the opinion of some Teachers of conservatories. It also seeks the aesthetic taste of horn players in Spain, through a reflection on the traditional European Schools of the French horn. The typology of the work is the creation of didactic materials to improve in the perspective of the education in an instrument like the Horn.
[ca] Es traslladen a la nomenclatura botànica actual els noms de les plantes que figuren a l´obra "Tractat dels medicaments simples" de n'Abu-Salt-Umayya, així com l´origen biogeogràfic (centro-europeu, mediterrani, iranoturanià, aràbig i aiurveda) i la importància d´aquestes plantes a l'etnobotànica i teràpia occidentals desprès de la seua traducció llatina a cura d´Arnau de Vilanova.

[en] The names of the plants treated in Abu-Salt-Umayya's "Treatise on Simple Medicines" are transferred to the current botanical nomenclature, as well as their biogeographical origin (central-european, Mediterranean, Iranian-Turanian, Arabic and Ayurvedic) and the importance of these plants in Western ethnobotany and terapy after their latin translation by Arnau de Vilanova.
[ca] En aquest número de kult-ur, comptem amb participacions procedents del Japó, Brasil, Espanya, Mèxic i Portugal. Hem buscat col·laboracions que equiparen la pertinència actual del concepte, reconciliant-les amb les experi- ències pràctiques de les accions que consustancien el concepte de Ciutat Educadora.

[en] In this issue of kult-ur, we have participations from Japan, Brazil, Spain, Mexico and Portugal. We have sought collaborations that equate the current relevance of the concept, reconciling them with the prac- tical experiences of the actions that consolidate the concept.
[ca] La participació pública en matèria de medi ambient està protagonitzant una important evolució en la Unió Europea amb motiu del Conveni d'Aarhus de 1998. El primer pas significatiu és l'adaptació de la Directiva 2000/60/CE que comprèn l'obligació per als Estats membres de promoure una participació activa en la política d'aigües, a més d'exigir-ne concretes garanties en el procés de planificació hidrològica.

[en] Public involvement in environmental issues has experienced a significant evolution in the European Union since the Aarhus Convention 1998. The first major step is the adaptation of the Directive 2000/60/EC, which implies the dutyfor Member States to promote an active involvement in water policies, as well as the establishment to do so of precise measures to guarantee the water planning process.
[ca] Bòsnia-Hercegovina ha demostrat, al llarg de centúries, que diverses cultures i religions podien coexistir exitosament, fins i tot en un context tan complex com el de la regió dels Balcans. La història de Bòsnia, per si mateixa, no explica els orígens de la guerra. Per què a les acaballes del segle XX la convivència amb pluralitat ha trontollat fins al punt de tornar-nos a la memòria fantasmes de la Segona Guerra Mundial que crèiem morts i enterrats? L'objectiu d'aquestes pàgines és posar de manifest algunes de les lliçons que ens ha ensenyat la tragèdia de Bòsnia-Hercegovina. Els dirigents que perseguien la consolidació d'un estat ètnicament pur són el motor d'aquest conflicte, mentre que la qüestió ètnica ha estat utilitzada per part d'aquestes elits com el combustible capaç de fer funcionar la mortal màquina de la guerra. En aquest sentit, Bòsnia-Hercegovina no ha estat mai una catàstrofe humanitària, ha estat, i continua essent, una catàstrofe política, i una constant violació dels drets humans.

[en] Bosnia-Herzegovina has demonstrated along the centuries that different cultures and religions can successfully live side-by-side, even in a context as complex as the Balkans. The history of Bosnia alone cannot explain the origins of the War. Why, at the close of the XX century, has coexistence wit plurality been shaken to the point of reawakening the ghostly memories of the Second World War, which we all believed to be dead and buried? The aim of this article is to highlight some of the lessons that the Bosnian tragedy has taught us. The leaders who persued the consolidation of an ethnically pure state are the driving force behind this conflict, whilst the ethnic question has been used by them to fuel the deadly war machine. In this sense, Bosnia-Herzegovina has never been a humanitarian catastrophe. Rather, it was and is a political catastrophe, and a constant violation of Human Rights.
[ca] S'ha explorat, de manera inicial, la diversitat del filum Mollusca a la tanatocenosi de la platja de Garbí, a la Ràpita, dins de la badia dels Alfacs al delta de l'Ebre. La motivació del treball és preparar una proposta d'activitat didàctica dins de l'àrea del Coneixement del Medi Natural, Social i Cultural, en un grup de sisè de primària de l'escola Horta Vella de la Ràpita, aprofitant l'avinentesa que la platja, amb una gran biodiversitat i situada en un dels punts calents d'Europa d'entrada d'espècies al·lòctones, està a la distància d'una passejada de l'escola. El material s'extrau de la tanatocenosi de la platja, sense afectar animals vius. El mostreig d'una part menuda de la platja amb un esforç escàs (2 hores) ha donat la troballa de quatre espècies al·lòctones. Una d'elles amb nou exemplars, quan fins ara només se'n coneixien dos exemplars en tota la costa de la Ràpita. La platja de Garbí es considera un observatori ideal per fer el seguiment de l'entrada i evolució d'espècies al·lòctones, així com també per avaluar la biodiversitat de mol·luscs de la zona. S'elabora una proposta didàctica per introduir en el coneixement de la biodiversitat i el procediment científic l'alumnat, amb un espai de proximitat i amb una activitat plaent, ideal com a proposta per una escola verda i compromesa amb el seu territori.

[en] The diversity of the phylum Mollusca in the thanatocoenosis of Garbí beach, within the Alfacs Bay of La Ràpita in the Ebro delta, was initially explored. The motivation behind the work was to prepare a proposal for a didactic activity within the area of Knowledge of the Natural, Social and Cultural Environment for a group of sixth graders at the Horta Vella de la Ràpita school, taking advantage of the fact that the beach, with its great biodiversity and location in one of Europe's hotspots for the entry of non-native species, is within walking distance of the school. The material was extracted from the thanatocoenosis of the beach, without affecting any living animals. The low effort sampling (2 hours) of a small part of the beach resulted in the discovery of four non-native species. One of them with nine specimens, when until now only two specimens of that species had been found on the entire Ràpita coast. The beach of Garbí is considered an ideal observatory to monitor the entry and evolution of non-native species, as well as to evaluate the biodiversity of molluscs in the area. A didactic proposal has been drawn up to introduce an understanding of both biodiversity and the scientific procedure to students, combining a local resource with a pleasant activity, an ideal exercise for a school committed to its local area and green principles.
[ca] L'activitat urbanística i la construcció arquitectònica han tingut un protagonisme cabdal a Borriana durant els darrers anys. La bombolla immobiliària ha produït una ocupació del territori poc respectuosa i la majoria de les propostes d'urbanització més ambicioses han quedat aturades o en fase documental. Tot i això, l'empenta d'aquests anys ha permès regularitzar moltes àrees prèviament ocupades sense els serveis urbanístics adequats i construir nous barris. La construcció arquitectònica d'obra pública ha millorat progressivament la seua qualitat a l'igual que la privada, especialment en el cas d'habitatges unifamiliars. Diversos edificis i espais urbans han estat també restaurats o renovats.

[en] Urbanisation and construction have played an essential part in Borriana's recent history. As a result of the real estate bubble, tracts of land have been developed in a disrespectful way and the majority of ambitious urbanisation projects have either been stopped or remain at the planning stage. However, the impulse of these years has made it possible to improve the situation in built-up areas that previous lacked adequate local services. The architectural quality of public as well as private buildings has been improving over time, in particular in the case of single-family homes. Many buildings and urban spaces have been restored or renovated.
[ca] El context internacional afecta directament les estratègies urbanes de competitivitat: les polítiques tradicionals basades en la millora de les infraestructures i el conjunt de tangibles a la ciutat, s'han transformat en accions d'índole diversa d'estímul al voltant de la creativitat i el coneixement. Hi ha consens al voltant del retrocés de les polítiques top-down o de dalt a baix, en les agendes locals mentre que, de manera creixent, s'incorporen noves articulacions d'acció publicoprivada, on les iniciatives bottom-up o de baix a dalt, assumeixen un protagonisme rellevant. Simultàniament, es produeix l'emergència de nous actors en el procés d'intervenció i millora a les ciutats. Aquest article presenta aquesta transformació i procés al voltant de la creativitat com a eix vertebrador de la nova competitivitat urbana. Però, podem governar la creativitat? Podem fer d'una ciutat, un espai harmònicament creatiu? Consens i diàleg són pedres de toc de la nova governança: del reconeixement de les forces existents al territori i del diagnòstic compartit per tots els actors involucrats sorgeixen arguments per a una ciutat no només competitiva sinó també representativa del teixit socioeconòmic existent.

[en] The international context directly affects urban strategies for competitiveness: traditional policies based on the improvement of infrastructure and the tangibles in the city have become actions of various types for stimulation based around creativity and knowledge. There is consensus on the decline of top-down policies in local agendas, while new joint public-private actions, in which bottom-up initiatives play a crucial role, are increasingly being incorporated. New actors in the process of intervention and improvement in cities are simultaneously emerging. This article presents this transformation and process based around creativity as the backbone of the new urban competitiveness. But can we govern creativity? Can we make a city a harmoniously creative space? Consensus and dialogue are touchstones of the new governance: arguments for a city that is not only competitive but also representative of the existing socio-economic fabric arise from recognition of the forces existing in the territory and of the diagnosis shared by all the stakeholders.
[ca] Totes les lleis antigitanes promulgades a Espanya entre 1499 i 1746, pretenien que els gitanos deixessin de ser gitanos, però tot i les mesures excloents i violentes que dictaven, no van aconseguir tal propòsit. No obstant això, amb el temps el conflicte ètnic es va anar agreujant, fins a tal punt, que en 1749 l'aparell estatal va optar per la presó general per a tots els gitanos: els homes majors de set anys van ser confinats en els arsenals com a mà d'obra forçada i els homes menors de set anys i les dones van ser internades en hospicis, cases de misericòrdia i fàbriques. Aquesta separació intencionada tenia com a finalitat evitar la reproducció dels gitanos i d'aquesta manera aconseguir d'una vegada, per totes, la seva extinció.

[en] All the antigypsy laws enacted in Spain between 1499 and 1746 were intended so the gypsies stopped being gypsies. Albeit the excluding and violent measures dictated, such purpose was never achieved. Nevertheless, over time, the ethnic conflict became worse, to such an extent that in 1749 the state apparatus opted for dictating general prison for all gypsies. Males over seven years were then confined in the arsenals as forced-labor hand whilst men under the age of seven and women were interned in hospices, houses of mercy and factories. This purposeful separation was aimed to refrain the reproduction of gypsies and thus, achieve once for all, their extinction.
[ca] Tradicionalment, l'ensenyament de llengües s'ha basat en un enfocament monolingüe i l'estricta separació de llengües a l'aula s'ha considerat un requisit indefugible per garantir l'èxit d'aquest procés d'aprenentatge. No obstant això, s'ha demostrat que l'ús flexible del repertori lingüístic de l'alumnat, conegut com a translanguaging, també pot resultar beneficiós per tal d'aprendre l'anglès com a llengua estrangera (vid. Jones i Lewis, 2014). El present estudi té com a objectiu examinar el translanguaging i les seues funcions en l'aprenentatge primerenc de llengües, tenint en compte la taxonomia proposada per García et al. (2011). Les dades, de tipus qualitatiu, es van recollir en tres classes d'anglès per a 25 pre-escolars valencians. Els i les participants, de 4 i 5 anys d'edat, estudiaven el segon curs de l'etapa d'Educació Infantil a un col·legi amb un programa d'immersió lingüística en català, en el qual s'utilitzen altres dues llengües com a vehicles d'instrucció (castellà i anglès). Els resultats mostren com l'estudiantat en edat de pre-alfabetització fa servir les seves L1, L2 i L3 estratègicament per a realitzar diferents funcions comunicatives, sense comprometre l'exposició a la llengua meta, l'anglès. Com a conclusió, considerem que un enfocament monolingüe envers l'ensenyament de l'anglès com a llengua addicional (EAL) no és una imatge realista de l'ús de les llengües que fa l'alumnat tant dins com fora de l'aula en entorns multilingües.

[en] Traditionally, language teaching has been grounded on a monolingual bias and the strict separation of languages has been conceived as a requirement to ensure foreign language learning success. However, the flexible use of one's linguistic repertoire, known as translanguaging, has also proven beneficial in EFL settings (vid. Jones & Lewis, 2014). The present study aims at examining translanguaging practices in early language learning taking into account the functions proposed by García et al. (2011). Qualitative data were collected in 3 sessions of English for 25 Valencian kindergarteners. Participants (aged 4-5) were in their second year at a Catalan-immersion school, where other two languages are taught as media of instruction (Spanish and English). Results depict how very young language learners use their L1, L2 and L3 strategically in order to serve different communicative functions, without compromising their exposure to the target language (i.e. English). As a conclusion, we argue that a monolingual approach to teaching English as an additional language (EAL) is not a realistic picture of learners' linguistic behaviour both inside and outside the classroom in multilingual settings.